**ՏԵՂԵԿԱՆՔ-ՀԻՄՆԱՎՈՐՈՒՄ**

Աբովյանի համայնքապետարանի աշխատակազմի համայնքային ծառայության պաշտոնների անվանացանկում փոփոխություններ և լրացումներ կատարելու համար Հայաստանի Հանրապետության տարածքային կառավարման և ենթակառուցվածքների նախարարություն դիմելու մասին Աբովյան համայնքի ավագանու որոշման նախագծի ընդունման վերաբերյալ

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետի պահանջով, հիմք ընդունելով ՀՀ կառավարության 2021 թվականի սեպտեմբերի 16-ի N 1531-Ն որոշումը, որով հաստատվել է Քաղաքացիական կացության ակտերի գրանցման հետ կապված գործառույթների կատարման համար տեղական ինքնակառավարման մարմիններում ստեղծված սպասարկման կենտրոնների նստավայրերի ցանկը (ըստ որի հավելված 2-ի քաղաքացիական կացության ակտերի գրանցման հետ կապված գործառույթների կատարման համար Աբովյանի համայնքապետարանի աշխատակազմում ստեղծվող սպասարկման կենտրոնին տրվել է թվով 3 հաստիքային միավոր) և ուժը կորցրած են ճանաչվել ՀՀ կառավարության 2003 թվականի դեկտեմբերի 18-ի N 1699-ն և 2021 թվականի փետրվարի 18-ի N 214-ն որոշումները, ինչպես նաև հաշվի առնելով ՀՀ տարածքային կառավարման և ենթակառուցվածքների նախարարի 2021 թվականի սեպտեմբերի 22-ի N ԳՍ/15.4/24387-2021 գրությունը, Կոտայքի մարզպետի առաջարկությունը՝ ով ղեկավարվելով ՀՀ տարածքային կառավարման և ենթակառուցվածքների նախարարի 2021 թվականի հոկտեմբերի 08-ի N ԳՍ/15.4/26215-2021 գրությամբ՝ առաջարկել է մինչև սույն թվականի հոկտեմբերի 15-ը՝ ՀՀ օրենսդրությամբ սահմանված կարգով, ավագանու որոշմամբ համայնքապետարանի աշխատակազմի կառուցվածքից ՔԿԱԳ տարածքային բաժնի բոլոր հաստիքները կրճատել և աշխատակազմի հաստիքացուցակում ավելացնել Որոշման N 2 հավելվածով սահմանված թվաքանակով համայնքային ծառայության նոր հաստիքներ և ավագանու որոշման ուժի մեջ մտնելու ժամկետը սահմանել 2021 թվականի նոյեմբերի 17-ը ( ընդորում՝ նախատեսված հաստիքներից մեկը սահմանել գլխավոր մասնագետի, մյուսները՝ համայնքի ղեկավարի հայեցողությամբ գլխավոր կամ առաջատար մասնագետի հաստիք)։

Վերը նշված գործընթացն իրականացնելիս անհամապատասխանություններ են առաջանում «Համայնքային ծառայության մասին» օրենքի հետ, այն է՝ հաստիքային միավորներն ընդգրկելով համայնքային ծառայության հաստիքներում, առաջանում է թե պաշտոնների անձնագրերի, թե վարձատրության չափերի անհամապատասխանություն։

**ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**